**Салық төлешінің салықтық есептілік ұсынуын тоқтата тұру тәртібі**

Қызметті тоқтата тұру және өтініш беру алдында салық төлеушіге салықтардың барлық түрлері, өсімпұлдар, айыппұлдар бойынша берешекті тексеру және олар анықталған жағдайда төлеу үшін өзінің салық инспекторына барған дұрыс.

Содан кейін салық есептілігін табыс етуді тоқтата тұру (ұзарту, қайта бастау ) туралы салықтық өтініш бланкісін 2 данада толтыру қажет. Өтініште есептілікті тапсыруды тоқтата тұру кезеңін көрсету қажет. Бұл мерзім 3 жылдан аспауға тиіс.

Көрсетілген өтініш бойынша салық органы оны берген күннен бастап 3 жұмыс күні ішінде салық есептілігін табыс етуді тоқтата тұру туралы немесе тоқтата тұрудан бас тарту туралы шешім қабылдайды. Бас тарту тек мына жағдайларда ғана мүмкін болады:

* өтініш берген күні салық берешегінің болуы;
* салық төлешінің салықтық есептілік ұсынуын тоқтата тұру күні салық есептілігінің тапсырылмауы.

Салық есептілігін табыс етпеу нөлдік көрсеткіштері бар салық есептілігін табыс етуге теңестіріледі.